Mārtiņš Pļaviņš

**Mārtiņš Pļaviņš** (dzimis  Rīgā) ir latviešu pludmales volejbolists. Trīs olimpisko spēļu dalībnieks,  bronzas medaļas laureāts pārī ar Jāni Šmēdiņu. 2021. gadā spēlēja kopā ar Edgaru Toču, piedaloties 2020. gada vasaras olimpiskajās spēlēs. 2024. gadā pārī ar Kristianu Fokerotu izcīnīja zelta medaļu Eiropas čempionātā.

## Karjera
Ar volejbolu sācis nodarboties pamatskolā, savukārt ar pludmales volejbolu — 2001. gadā.

Karjeras sākumā startējis ar dažādiem pāriniekiem. Laikposmā no 2004. gada līdz  Pekinā spēlēja kopā ar Aleksandru Samoilovu. 2004. gadā izcīnījis uzvaru Eiropas U-20 čempionātā, pēc gada triumfējis arī Pasaules U-21 čempionātā. 2006. gadā izcīnījis bronzas medaļu Eiropas U-23 čempionātā. M. Pļaviņš pārī ar A. Samoilovu kļuva par pirmajiem Latvijas volejbolistiem, kas kvalificējušies olimpiskajām spēlēm. 2008. gada olimpiskajās spēlēs tika iegūta dalīta 9. vieta. Olimpisko spēļu atklāšanas mačā Latvijas pāris uzvarēja Pasaules ranga līderus amerikāņus Todu Rodžersu un Filu Dalhauzeru.

Pēc 2008. gada olimpiskajām spēlēm M. Pļaviņš sāka spēlēt pārī ar Jāni Šmēdiņu. 2010. gada Eiropas čempionātā Berlīnē tika izcīnīta bronzas medaļa. 2011. gadā tika izcīnīta 4. vieta Pasaules čempionātā Romā un 5. vieta Eiropas čempionātā. Vēl 2010. gadā izcīnīja 2. vietu FIVB Pasaules kausa posmā. 2012. gadā tika izcīnīta 9. vieta *Grand Slam*.

M. Pļaviņš bija Latvijas karognesējs  atklāšanas ceremonijā. Olimpiskajās spēlēs viņš kopā ar Jāni Šmēdiņu izcīnīja bronzas medaļu, kas bija Latvijas sportistu pirmā medaļa 2012. gada olimpiskajās spēlēs. Pēc olimpiskajām spēlēm viņi uzvarēja sezonas pēdējā *Grand Slam* posmā. 2012. gada oktobrī tika paziņots, ka pāris neturpinās spēlēt kopā.

Par sasniegumiem sportā M. Pļaviņam ticis piešķirts IV šķiras Triju Zvaigžņu ordenis.

2012. gada novembrī viņš tika atzīts par sezonas labāko spēlētāju aizsardzībā pasaulē. 2012. gada novembrī M. Pļaviņš paziņoja, ka turpmāk startēs kopā ar Jāni Pēdu. 2013. gada jūnijā notikušajās Pasaules kausa finālsacensībās viņš startēja kopā ar Šmēdiņu un izcīnīja 3. vietu. 2013. gada Pasaules čempionātā tika izcīnīta dalīta 17. vieta. 2015. gadā kopā ar Haraldu Regžu izcīnīja zelta medaļu Eiropas spēlēs, kas bija pirmā Latvijas sportistu izcīnītā zelta medaļa sacensību vēsturē.

Pēc tam, kopš 2018. gada, spēlējis kopā ar Edgaru Toču, kvalificējoties  Tokijā 2021. gadā. Olimpiskajās spēlēs pāris parādīja labu spēli, sasniedzot pusfinālu un noslēgumā ieņemot 4. vietu. 2021. gada septembrī tika paziņots, ka pēc Pasaules tūres fināla M. Pļaviņš un E. Točs neturpinās spēlēt vienā pārī.

2024. gadā pārī ar 20 gadus jaunāko Kristianu Fokerotu M. Pļavņš sagādāja sensāciju un izcīnīja zelta medaļu Eiropas čempionātā.

## Privātā dzīve
M. Pļaviņš ir dzimis  Rīgā. Absolvējis Rīgas Valsts 1. ģimnāziju. Precējies, ir 3 meitas. M. Pļaviņa bijušais pārinieks Jānis Šmēdiņš ir precējies ar Mārtiņa māsu Elīnu, kas arī spēlējusi volejbolu.

## Sasniegumi
* 2002: 4. vieta Eiropas U-18 čempionātā
* 2002: 9.—16. vieta Pasaules U-18 čempionātā
* 2003: 5. vieta Eiropas U-20 čempionātā
* 2004: 1. vieta Eiropas U-20 čempionātā
* 2004: 5.—8. vieta Pasaules U-21 čempionātā
* 2005: 1. vieta Eiropas U-23 čempionātā
* 2005: 1. vieta Pasaules U-21 čempionātā
* 2006: 3. vieta Eiropas U-23 čempionātā
* 2007: 37.—48. vieta Pasaules čempionātā
* 2008: 9.—16. vieta Olimpiskajās spēlēs
* 2009: 37.—48. vieta Pasaules čempionātā
* 2010: 3. vieta Eiropas čempionātā
* 2011: 4. vieta Pasaules čempionātā
* 2011: 5. vieta Eiropas čempionātā
* 2012: 3. vieta Olimpiskajās spēlēs
* 2013: dalīta 17. vieta Pasaules čempionātā
* 2024: 1. vieta Eiropas čempionātā

## Atsauces

## Ārējās saites

* 

* LOV profils